ब्लू और व्हाइट थीम के साथ सजाया घर, पति अनस सईद ने दिया सरप्राइज
बिग बॉस फेम एक्ट्रेस सना खान ने 5 जुलाई को अपने बेटे को जन्म दिया है। उन्होंने अपने बेटे का नाम सैयद तारिक जमील रखा है। अब इसी बीच उन्होंने सोशल मीडिया पर अपना एक वीडियो शेयर कर बताया की कैसे उनके पति अनस नेHome decorated with blue and white theme, husband Anas Saeed gave surprise
बिग बॉस फेम एक्ट्रेस सना खान ने 5 जुलाई को अपने बेटे को जन्म दिया है। उन्होंने अपने बेटे का नाम सैयद तारिक जमील रखा है। अब इसी बीच उन्होंने सोशल मीडिया पर अपना एक वीडियो शेयर कर बताया की कैसे उनके पति अनस ने उनका और बच्चे का घर में स्वागत किया था।
बच्चे को घर लेकर पहुंचीं सना
सना के इस वीडियो में वह अपने बच्चे को गोद में लिए हुए नजर आ रही हैं। दोनों का घर पर जोरदार स्वागत हुआ। दोनों के लिए कमरे को व्हाइट और ब्लू कलर के गुब्बारों से सजाया गया है। सना सजावट दिखाती और कैमरे की तरफ मुस्कुराती हुई नजर आईं।
उन्होंने इस वीडियो को शेयर करते हुए कैप्शन में लिखा, 'हमारे जिगर के टुकड़े का घर में स्वागत, तारिक जमील। माशाल्लाह'। इसी के साथ उन्होंने अपने पति अनस को इस सरप्राइज के लिए थैंक्यू भी कहा।
सना खान ने शेयर की थी बेटे की पहली झलक
इससे पहले सना ने अपने इंस्टाग्राम स्टोरी पर अपने बच्चे की झलक शेयर करते हुए एक वीडियो पोस्ट किया था। वीडियो में सना आपने बेटे सईद तारिक जमील को मोबाइल में कुरान सुना रही हैं। सना ने कहा कि उन्होंने इस बात को प्रायोरिटी दी है कि उनका बच्चा अपने जन्म के पहले दिन से ही कुरान सुने। इस दौरान उनका बेटा पालने में खेल रहा था।
इसके अलावा सना ने अपनी इंस्टाग्राम स्टोरी पर एक और विडियो शेयर किया था, जिसमें तारिक को अपने पिता की उंगली पकड़ते हुए दिखाया गया है। सना ने वीडियो के कैप्शन में लिखा था- बाबा के साथ।'
सना ने 2020 में छोड़ी बॉलीवुड इंडस्ट्री
सना खान को 'बिल्लो रानी' डांस नंबर से पहचान मिली थी। वो सलमान खान के साथ 'जय हो' फिल्म में भी नजर आई थीं। इसके अलावा सना 'वजह तुम हो' और 'टॉयलेट: एक प्रेम कथा' जैसी फिल्मों में भी नजर आ चुकी हैं। बता दें, सना 'बिग बॉस 6' की फाइनलिस्ट भी रह चुकी हैं। हालांकि, फिर उन्होंने अचानक एक दिन इंडस्ट्री छोड़ने का फैसला करके सभी को चौंका दिया था। सना ने अक्टूबर 2020 में फिल्म इंडस्ट्री छोड़ने की अनाउंसमेंट की थी।
2020 में अनस सईद के साथ किया निकाह
इसके बाद उन्होंने 21 नवंबर 2020 को इस्लामिक स्कॉलर मुफ्ती अनस सैयद से सूरत में शादी कर ली थी। सना ने अपने निकाह की तस्वीर शेयर करते हुए सभी को हैरान कर दिया। उस वक्त हर किसी के लिए इस बात पर यकीन करना मुश्किल था। वहीं इस बात को लेकर अनस को भी काफी ट्रोल किया गया था। काफी समय बाद सना ने खुद खुलासा किया कि आखिर उन्होंने इंडस्ट्री क्यों छोड़ी, उन्होंने बताया था कि उन्हें काफी डरावने सपने आने लगे थे। रमजान के महीने में उन्हें कब्र दिखती थी। इन सभी चीजों को उन्होंने अल्लाह का इशारा समझा और वो अल्लाह की राह पर चल पड़ीं।